Catarroja reforma la seua Casa de la Cultura per a oferir nous espais a la ciutadania
22 abr. 2021

Les obres de la Casa de la Cultura se centren principalment en la renovació del pati de butaques de la sala d'actes, i també inclou una zona per a persones amb mobilitat reduïda, així com la renovació, tant dels camerins com de l'escenari. A més s’adaptarà el saló amb elements tècnics més moderns.

L'objectiu de la reforma és “posar al dia una instal·lació municipal que tenia defectes estructurals, que complicaven el seu ús i aprofitament, per a crear un espai renovat que faça possible ampliar les opcions culturals a Catarroja”, ha assenyalat Dolors Gimeno, regidora de Cultura.

El termini d'execució de l'obra serà de quatre mesos. Actualment ja s'han retirat les butaques, i s'està escometent la reforma de l'espai, que també resoldrà els problemes estructurals de l'edifici.